கேள்வி: கௌசிகி சக்ரவர்த்தி - தொடக்க வாழ்க்கை பற்றி தகவல் சொல்.
பதில்: கௌசிகி 1980-இல் இந்தியாவின் கொல்கத்தா பிறந்தார். இவர் சந்தனா சக்ரவர்த்தி, புகழ்பெற்ற இந்துஸ்தானி பாடகர் பண்டிட். அஜய் சக்ரவர்த்தி ஆகியோரின் மகளாவார். இரண்டு வயதிலிருந்தே இசையில் மிகுந்த ஆர்வத்தை வெளிப்படுத்தினார். 1980-களின் பிற்பகுதியிலிருந்து தனது இசை நிகழ்ச்சிகளின் உலகச் சுற்றுப்பயணங்களில் தன் தந்தையுடன் மேற்கொண்டார். மேலும் தனது முதற் பாடலான தாரானாவை 7 வயதில் கொல்கத்தா படகுச் சங்கத்தில் பாடியுள்ளார். பத்தாவது வயதில், தன் தந்தையின் குருவாக இருந்த ஞானன் பிரகாஷ் கோசின் அகாதமியில் இந்துஸ்தானிய இசையைக் கற்கத் தொடங்கினார். பின்னர் ஐ.டி.சி இசை ஆராய்ச்சி அகாதமியில் சேர்ந்து, 2004-இல் பட்டம் பெற்றார். மேலும், இவரின் தந்தையால் வளர்க்கப்பட்டார். அகாதமியின் இயக்குநர் விஜய் கிச்லு, காயலை பாடுவதில் நன்றாக வளர்த்தார். கொல்கத்தாவில் உள்ள சுருதிநந்தன் இசைப் பள்ளியில் தன் தந்தையிடம் பயிற்சி பெற்றார். இவர் காயல் மற்றும் தும்ரி ஆகியவற்றை வழங்குவதில் நிபுணத்துவம் பெற்றவர் மட்டுமல்ல, 2002 முதல் மங்களம்பள்ளி பாலமுரளிகிருஷ்ணா கருநாடக இசை கற்றுக்கொண்டார். கொல்கத்தா பாதா பவன் பள்ளியில் பள்ளிப் படிப்பை முடித்தார். 2002-ஆம் ஆண்டில், கொல்கத்தாவில் உள்ள கொல்கத்தா பல்கலைக்கழகம் இணைந்த இளங்கலை மகளிர் கல்லூரியான ஜோகமய தேவி கல்லூரியில் தத்துவத்தில் முதல் வகுப்பில் தேர்ச்சி பெற்றுப் பட்டம் பெற்றார். கொல்கத்தாவின் ஜாதவ்பூர் பல்கலைக்கழகத்தில் தத்துவத்தில் முதுகலைப் பட்டமும் பெற்றார்.
கேள்வி: கௌசிகி சக்ரவர்த்தி - விருதுகளும் அங்கீகாரங்களும் பற்றி விளக்கவும்.
பதில்: இவர், பல விருதுகளைப் பெற்றுள்ளார். இவர் 1995-ஆம் ஆண்டில் ஜாது பட்டா விருதைப் பெற்றார். 1998-ஆம் ஆண்டில் புதுதில்லியில் 27-ஆவது ஆண்டு ஐடிசி சங்கீத மாநாட்டில் தனது தொடக்கப் பாடலுக்குப் பிறகு பாராட்டப்பட்டார். மேலும் 2000-ஆம் ஆண்டில் சிறந்த இளைஞர் விருதினைப் பெற்றார். தனக்கு 25 வயதாக இருந்தபோது இசையில் சிறந்து விளங்கியதற்காக பிபிசி விருதை (2005) பெற்றுள்ளார். இந்த விருதைப் பெற்றபோது, "இந்தியக் குரல் இசையில் பிரகாசமான வளர்ந்து வரும் கலைஞர்களில் ஒருவராக" இவர் பாராட்டப்பட்டார். பிபிசி இவரது இசைப் பயணத்தை உள்ளடக்கிய ஒரு குறும்படத்தையும் உருவாக்கியது - இது இவரது இசையுடன் தொடர்புடைய மக்களையும் இடங்களையும் உள்ளடக்கியிருந்தது. இந்துஸ்தானி குரல் இசைக்காக, சங்கீத நாடக அகாதமியின் உஸ்தாத் பிஸ்மில்லா கான் புரஸ்கார் விருதைப் பெற்றார்.
கேள்வி: கௌசிகி சக்ரவர்த்தி - தனிப்பட்ட வாழ்க்கை குறித்து விரிவாக சொல்லுங்கள்.
பதில்: கௌசிகி 2004-ஆம் ஆண்டில் இந்துஸ்தானி இசையில் தொழில்முறைப் பாடகரான பார்த்தசாரதி தேசிகன் என்பவரை மணந்தார். இவர்களுக்கு இரிசித் என்ற மகன் உள்ளார்.